ช่วงนี้ดวงสมพงษ์กับอาหารญี่ปุ่นมื้อด่วนๆ ร้านนี้ก็เหมือนกัน เหมาะกับเวลารีบๆดีอยู่

ร้านอยู่ใน jas urban ศรีนครินทร์ ด้านหน้าๆเลยติดกับ swensens ขนาดร้านพอๆกับสาขาอื่น

ข้อดีของร้านนี้ คือ ทานง่าย ราคาไม่สูง ไม่มีบวกเพิ่ม เมนูให้เลือกทานเยอะ แต่ความคุ้มราคาก็คงต้องเลือกๆดูกันเป็นรายการๆไปนะ

@ ข้าวหมูผัดซอสญี่ปุ่น ราคา 135 บาท ในเซ็ตจะมีข้าวราดหมูผัดซอสญี่ปุ่น สลัด ซุป ไข่ออนเซ็นให้ รสชาติที่บอกผัดซอสเผ็ดนี่ทานจริงๆแล้ว ออกจะติดหวานนิดนะ ชอบที่สุดคงเป็นไข่ออนเซ็น ตักเข้าปากคำเดียวเคี้ยวมันเลย

เครื่องดื่มซื้อต่างหากเป็นชาเขียวเย็นแก้วละ 27 บาท มันเลยไม่ค่อยคุ้มตรงนี้แหละ อาหารถูกแต่น้ำแพงไปนิด แถมอีกนิดเรื่องการบริการ ส่วนตัวแล้วไม่ค่อยโดนเท่าไหร่กับการรับออเดอร์ ค่อนข้างช้า แต่อาหารมาเร็วดี

